Title: Haapsalu Linnavalitsus
Author: Mati Jets
Last saved by: Asta Urb

K O R R A L D U S

Haapsalu,		         	17. september 2008 nr 623

Maa kompenseerimismenetluse lõpetamine
ja kompensatsioonide määramise tühistamine (Jüriöö tn 6)

Läbi vaadanud õigusvastaselt võõrandatud vara tagastamise toimiku nr 6642 materjalid ja Haapsalu Linnavalitsuse 13.02.1998 korralduse nr 106 „Maa maksumuse määramise akti kinnitamine ja kompensatsiooni määramine“ Haapsalu Linnavalitsus tuvastas, et 13.02.1998 korralduse nr 106 punktis 2 on määratud tagastamata maa eest kompensatsioonid kogusummas 19437.00 krooni, millest kuulus tasumisele õigustatud subjektidele Jaan Suurküla´le 6479.00, Madis Suurküla´le 6479.00 ja Mart Suurkülale 6479.00 krooni. 
Haapsalu Linnavalitsuse korraldusega kohustati kompensatsiooni saajaid vastavalt „Õigusvastaselt võõrandatud vara eest kompensatsiooni määramise korra“ punktile 34 kuue kuu jooksul arvates korralduse teatavakstegemisest esitama linnavalitsusele vormikohane avaldus. Tähtaja jooksul subjektid avaldusi ei esitanud. 15.06.2004 saatis linnavalitsus Jaan Suurkülale, Madis Suurkülale ja Mart Suurkülale väljastusteatega uued teated „Posti 4 maa tagastamine ja Jüriöö 6 kompenseerimine“, milles anti uus võimalus arvete avamiseks. Mõlemal korral olid avalduse blanketid kirjale lisatud. 20.07.2004 esitas kompenseerimise avalduse Jaan Suurküla. Avaldusi ei ole esitanud Madis Suurküla ja Mart Suurküla.
Õigustatud subjektiks tunnistatud isik on kohustatud vara kompenseerimise menetluses tegema Vabariigi Valitsuse kehtestatud tähtaegadel ja korras menetluseks vajalikke toiminguid. Kui õigustatud subjekt mõjuva põhjuseta ei tee talle kirjalikult teatatud tähtaja jooksul vajalikke toiminguid, loetakse ta nõudest loobunuks ja kompenseerimismenetlus lõpetatakse. Kui õigustatud subjekt ei esita mõjuva põhjuseta kuue kuu jooksul pärast kompenseerimise otsustamist avaldust kompensatsiooni kandmiseks erastamisväärtpaberiarvele, kompensatsiooni rahas väljamaksmise korral aga õigustatud subjekti näidatud pangakontole, siis kompenseerimise menetlus lõpetatakse ja kompenseerimise otsus tühistatakse. Kui õigustatud subjekt on õigeaegselt esitanud avalduse kompensatsiooni kandmiseks erastamisväärtpaberiarvele, kuid seda ei ole rahuldatud erastamisväärtpaberite väljaandmise tähtaja jooksul, siis peab ta kuue kuu jooksul nimetatud tähtpäevast arvates esitama avalduse kompensatsiooni maksmiseks pangakontole. Kui õigustatud subjekt nimetatud avaldust mõjuva põhjuseta tähtaegselt ei esita, siis kompenseerimise menetlus lõpetatakse ja kompenseerimise otsus tühistatakse.
Eeltoodu alusel ja juhindudes Omandireformi aluste seaduse § 13 lõikest 7 ning Vabariigi Valitsuse 13.juuli 1993 määrusega nr 216 kinnitatud “Õigusvastaselt võõrandatud vara eest kompensatsiooni määramise korra” p 34 ja Haldusmenetluse seadusest Haapsalu Linnavalitsus

k o r r a l d a b:

1.	Lõpetada õigusvastaselt võõrandatud maa asukohaga Haapsalus Jüriöö tn 6 kompenseerimismenetlus Madis Suurküla´le ja Mart Suurküla´le ja lugeda nad nõudest loobunuks.
2.	Asendada Haapsalu Linnavalitsuse 13.02.1998 korralduse nr 106 punkt 2  sõnad „19437.- (üheksateist tuhat nelisada kolmkümmend seitse) krooni sõnadega „6479.- (kuus tuhat nelisada seitsekümmend üheksa) krooni“
3.	Tunnistada kehtetus Haapsalu Linnavalitsuse 13.02.1998 korralduse nr 106 punkti 2 järgmised sõnad: „õigustatud subjektile „Madis Suurkülal´le 6479.- (kuus tuhat nelisada seitsekümmend üheksa krooni) ja õigustatud subjektile Mart Suurküla´le 6479.- (kuus tuhat nelisada seitsekümmend üheksa krooni)“.
4.	Korraldus teha teatavaks Madis Suurküla´le ja Mart Suurküla´le korralduse koopia saatmisega posti teel ja maakorraldusosakonna juhatajale (A.Ulm) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib kaevata vastavalt omandireformi aluste seaduse § 19 ühe kuu jooksul õigusvastaselt võõrandatud vara tagastamise ja kompenseerimise Lääne Maakonnakomisjonile või esitada  halduskaebuse Tallinna Halduskohtule halduskohtmenetluse seadustikus sätestatud korras kahe kuu jooksul korralduse teatavakstegemisest.

Ingrid Danilov
Linnapea			Elfrida Kuldsaar
			Linnasekretäri asendaja